 **12.5.22**

**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:40**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 30/5 – Επεισόδιο 39**

Ο Γεράσιμος προειδοποιεί τη Φωτεινή να προσέχει τον Ευθύμη, λέγοντάς της πως υπάρχουν κάποια πράγματα σ’ αυτόν, που τον προβληματίζουν. Η Φωτεινή θεωρεί ότι οι επιφυλάξεις του είναι υπερβολικές και του το λέει. Παράλληλα, ο Πέτρος δείχνει στην Κλειώ τη φωτογραφία, που τράβηξε με τον

πατέρα της και τον Μιχάλη να αποβιβάζονται στην παραλία και της λέει ότι του φαίνεται περίεργο. Η Κλειώ του λέει ότι κάτι τέτοιο, κάτω από τις συγκεκριμένες συνθήκες, δεν είναι και τόσο παράξενο και πιστεύει ότι ο λόγος που της τα λέει όλα αυτά είναι αφορμή για να στρέψει το ενδιαφέρον της αλλού και να την απομακρύνει από τον Κυριάκο. Ο Μιχάλης θα πει την αλήθεια στην Κάτια για το νέο μεγάλο πρόβλημα, που αντιμετωπίζουν μαζί με τον Τίμο και θα της εξηγήσει πως χρειάζεται άμεσα μισό εκατομμύριο ευρώ, διότι αλλιώς κινδυνεύει όλη η οικογένειά τους. Η Κάτια θέλει πολύ να βοηθήσει τον γιο της, αλλά ο μόνος τρόπος που υπάρχει για να το κάνει αυτό δεν τον βρίσκει καθόλου σύμφωνο.

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο της Λένας, η* ***Γαία Κολλίντζα***

*\*Στο ρόλο του Παναγή, ο* ***Πέτρος Μάντσης***

**Τρίτη 31/5  -** **Επεισόδιο 40**

Ο Γεράσιμος σχηματίζει μια κρυφή συμμαχία με τον Νικόλα, τον Πέτρο και τον Λάμπη, με στόχο να βρουν ποιος κρύβεται πίσω από τα μυστηριώδη γεγονότα των τελευταίων εβδομάδων. Καταλήγουν στο συμπέρασμα ότι ο κύριος ύποπτός είναι ο Ευθύμης. Η Κάτια πείθει τον Στέφανο να δώσει στον Μιχάλη τα χρήματα, που χρειάζεται. Εκείνος δέχεται, με τον όρο να του τα ζητήσει ο ίδιος ο αδελφός του. Η Δέσποινα ξαφνιάζεται όταν ο Τίμος της δίνει μία τσάντα με λεφτά, την ίδια ώρα που κάποια μυστηριώδη τηλεφωνήματα προβληματίζουν τον Τίμο αλλά και την Κάτια. Η Ελένη πλέει σε πελάγη ευτυχίας βλέποντας τον Μιχάλη να είναι ιδιαίτερα τρυφερός μαζί της. Η Φωτεινή, μετά την κουβέντα της με τον Γεράσιμο, ερευνά το παρελθόν του Ευθύμη. Στο μεταξύ, ο Λάμπης παρακολουθεί κάθε τους κίνηση. Ο Μιχάλης καλεί τον Στέφανο σε γεύμα, προκειμένου να του ζητήσει τα χρήματα που χρειάζεται, αλλά δέχεται ένα απρόσμενο τηλεφώνημα, που τα αλλάζει όλα!

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

**Τετάρτη 1/6** – **Επεισόδιο 41**

Ο Μιχάλης πληροφορείται ότι πρόκειται να λάβει άμεσα την αποζημίωση του σκάφους του, από την ασφαλιστική εταιρεία. Έτσι, ανακοινώνει στον Στέφανο πως δε χρειάζεται δανεικά από αυτόν, πράγμα που τον εξοργίζει. Ο Τίμος μαθαίνει ότι η Δέσποινα έχει ένα σεβαστό ποσό στον τραπεζικό της

λογαριασμό και αποφασίζει να το πάρει κρυφά, ώστε να συμπληρώσει το δικό του μερίδιο στα χρήματα, που πρέπει να δώσουν στους εκβιαστές. Η Ελένη με ενθουσιασμό ανακοινώνει στη Δέσποινα και στη Λίζα ότι ο Μιχάλης τής έκανε πρόταση γάμου. Ο Τίμος το μαθαίνει κι εξοργίζεται με το νέο, ειδικά όταν ο Μιχάλης τού λέει πως θέλει να γίνει ο γάμος για να έχει την κόρη του ως ασφαλιστική δικλείδα. Η Κλειώ θέλει να σταματήσει τα μαθήματα με τον Κυριάκο, γιατί θεωρεί πως παρεμβαίνει στα προσωπικά της. Η Φωτεινήεπιμένει να μάθει περισσότερα για το παρελθόν του Ευθύμη. Εκείνος την καλεί το βράδυ στο σπίτι του και τής αποκαλύπτει τη σοκαριστική αλήθεια.

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο της Άννας, η* ***Κατερίνα Αντζουλάτου***

**Πέμπτη 2/6** – **Επεισόδιο 42**

Ο Ευθύμης εκμυστηρεύεται στη Φωτεινή το παρελθόν του. Εκείνη, όμως, δεν είναι βέβαιη ότι της λέει όλη την αλήθεια. Η Κάτια βλέπει τη Λένα να κρατάει στα χέρια της το κινητό του Γεράσιμου και της ζητάει εξηγήσεις! Ο Λάμπης συναντάει τον Στέφανο έξω από το μαγαζί του Χάρη και συνειδητοποιεί ότι η Φωτεινή βρίσκεται στο σπίτι του Ευθύμη, μόνη της! Τηλεφωνεί ανήσυχος στον Γεράσιμο και του ζητάει οδηγίες για το τι πρέπει να κάνει. Ο Μιχάλης ανακοινώνει στους γονείς του τον επικείμενο γάμο του με την Ελένη. Η Κάτια επιμένει να μάθει αν πήρε αυτήν την απόφαση με δική του πρωτοβουλία. Ο Τίμος λέει στην Ελένη ότι δεν έχει αρκετά χρήματα για να της προσφέρει τον πολυτελή γάμο, που ονειρευόταν. Ο Μιχάλης παίρνει την αποζημίωση από την ασφαλιστική εταιρεία και ξεκινάει για να πάει στο ραντεβού με τον εκβιαστή. Ο Τίμος βρίσκεται ήδη εκεί και τον περιμένει. Η διαδρομή όμως, μέχρι να φτάσει εκεί που τον περιμένουν, είναι γεμάτη από πολλά εμπόδια…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Παναγή, ο* ***Πέτρος Μάντσης***

*\*Στο ρόλο της Λένας, η* ***Γαία Κολλίντζα***

**Παρασκευή 3/6** – **Επεισόδιο 43**

Ο Μιχάλης φτάνει στο σημείο της παράδοσης των χρημάτων, με λίγα λεπτά καθυστέρηση. Οι εκβιαστές, όμως, έχουν ήδη φύγει. Ο Μιχάλης και ο Τίμος κυριεύονται από φόβο για το τι μπορεί να συμβεί στους ίδιους και στους δικούς τους. Ο Γεράσιμος, ο Λάμπης, ο Νικόλας και ο Πέτρος πιστεύουν πως η

Φωτεινή κινδυνεύει από τον Ευθύμη και αποφασίζουν να την προστατεύσουν. Η ανησυχία τους μεγαλώνει, όταν συνειδητοποιούν ότι κανένας τους δε γνωρίζει τίποτα για το παρελθόν του. Παρόλα αυτά, η Φωτεινή είναι βέβαιη ότι ο Ευθύμης την αγαπάει και θέλει να τον στηρίξει. Η Λίζα περιμένει στο μαγαζί της τον Στέφανο, που της είχε πει ότι θα περάσει να συζητήσουν τα οικονομικά της προβλήματα, αλλά εκείνος δεν εμφανίζεται. Η Λίζα αρχίζει να τον αναζητάει, αλλά κανένας δεν τον έχει δει. Σύντομα, ο Μιχάλης πληροφορείται πως ο αδελφός του έχει πέσει θύμα απαγωγής από τους εκβιαστές του, ως αντίποινα στη μη έγκαιρη παράδοση των λύτρων…

*\*Στο ρόλο της Λένας, η* ***Γαία Κολλίντζα***

*\*Στο ρόλο του Παναγή, ο* ***Πέτρος Μάντσης***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος** (Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

Γραφείο Τύπου & Επικοινωνίας